Taxi Driver

Taxi Driver ("Pemandu Teksi") ialah sebuah filem vigilante Amerika Syarikat tahun 1976 dengan elemen neo-noir dan seram ngeri psikologi arahan Martin Scorsese berdasarkan skrip ditulis Paul Schrader. Berlatarkan Bandar Raya New York selepas Perang Vietnam, filem ini dibintangi Robert De Niro serta menampilkan Jodie Foster, Harvey Keitel, Cybill Shepherd, Peter Boyle dan Albert Brooks.

Filem ini kerap kali disebut oleh pengkritik, pengarah filem dan penonton sebagai salah satu filem terbaik sepanjang zaman. Dicalonkan untuk empat Anugerah Akademi termasuk Filem Terbaik, ia memenangi Palme d'Or di Festival Filem Cannes 1976. Filem ini diiktiraf oleh Perpustakaan Kongres Amerka Syarikat atas cirinya yang  "berkepentingan tinggi kepada budaya, sejarah atau estetika", malah ia turut disenaraikan dalam pemeliharaan Pendaftaran Filem Kebangsaan pada tahun 1994.

Barisan pelakon
 Robert De Niro sebagai Travis Bickle
 Jodie Foster sebagai Iris
 Harvey Keitel sebagai Sport
 Cybill Shepherd sebagai Betsy
 Albert Brooks sebagai Tom
 Leonard Harris sebagai Charles Palantine
 Peter Boyle sebagai Wizard
 Harry Northup sebagai Doughboy
 Norman Matlock sebagai Charlie T
 Martin Scorsese sebagai Penumpang Memerhati Silhouette
 Victor Argo sebagai Melio
 Steven Prince sebagai Andy - Penjual Pistol 
 Joe Spinell sebagai Pegawai Peribadi  
 Diahnne Abbott sebagai Wanita Konsesi
 Bob Maroff sebagai Mafioso

Produksi
Semasa membuat persediaan untuk watak Bickle, De Niro sedang menjalani penggambaran filem arahan Bernardo Bertolucci, 1900 di Itali. Menurut Boyle, beliau menghabiskan penggambaran pada hari jumaat di Rome dan kemudiannya menaiki penerbangan ke New York." De Niro mendapatkan lesen pemandu teksi dan ketika rehat, beliau memandu teksi di sekitar New York untuk beberapa minggu sebelum kembali ke Rome untuk menyambung penggambaran 1900. De Niro menurunkan berat sebanyak 35 paun dan mendengar berulang kali rakaman bacaan diari Arthur Bremer. Apabila Bickle memutuskan untuk membunuh Senator Palantine, dia memotong rambutnya dengan gaya Mohawk. 

Jodie Foster bukan pilihan pertama untuk melakonkan watak Iris. Scorsese mempertimbang Melanie Griffith, Linda Blair, Bo Derek dan Carrie Fisher untuk watak ini. Pendatang baru, Mariel Hemingway menjalani ujian untuk watak ini tetapi menolak kerana tekanan daripada keluarganya. Selepas pelakon-pelakon lain menolak tawaran untuk watak ini, Foster telah dipilih.

Penerimaan
Dirakam dengan bajet $1.3 juta, Taxi Driver mencapai kejayaan dari segi kewangan dengan mengutip $28,262,574 di Amerika Syarikat, menjadikan ia filem dengan kutipan ke-17 tertinggi pada tahun 1976.

Sehingga tahun 2016, filem ini mendapat skor 99% di laman web, Rotten Tomatoes berdasarkan ulasan daripada 65 pengkritik. Metacritic memberikan filem ini skor 93 daripada 100, berdasarkan ulasan daripada 8 pengkritik, menunjukkan "penerimaan universal."

Pengkritik filem, Roger Ebert memuji filem ini sebagai filem terbaik yang pernah dilihat olehnya. Ia juga dicalonkan untuk empat Anugerah Akademi termasuk Filem Terbaik dan Pelakon Lelaki Terbaik (De Niro). Ia menerima Palme d'Or di Festival Filem Cannes 1976. Filem ini telah dipilih untuk pemeliharaan dalam Daftar Filem Kebangsaan. Filem ini dipilih oleh majalah Time sebagai salah satu daripada 100 filem terbaik sepanjang zaman.

Anugerah

Rujukan

Pautan luar

 
 
 
 

Filem Amerika Syarikat tahun 1976
Filem ngeri Amerika Syarikat
Filem terbitan Columbia Pictures
Filem bahasa Inggeris
Filem arahan Martin Scorsese